**„Dinamo"** (ukraincha: *«Динамо»*) — Kiyev shahridagi Ukrainaning professional futbol klubi. „Dinamo" Ukraina futbol chempionatlarining doimiy ishtirokchisi boʻlgan. SSSR va Ukrainadagi eng nomdor futbol klubi hisoblangan.

"Dinamo" (Kiyev). 1928-yil avgust
1929-yilgi jamoa tarkibi
„Dinamo" stadioniKlub 1927-yil 13-mayda tashkil topgan. Dinamoning ilk oʻyini 1928-yil 17-iyulda Odessaning „Dinamo" jamoasiga qarshi boʻlib oʻtgan hamda 2:2 hisobida durang qayd etilgan. Sovet davrida klub 13 marta SSSR chempionati, 9 marta SSSR kubogi, 3 marta SSSR Superkubogini qoʻlga kiritgan. Oliy divizionda barcha SSSR chempionatlarida qatnashgan ikkita futbol klublaridan biri. SSSR chempionligini qoʻlga kiritgan birinchi Moskvadan boshqa futbol klubi deb qaralgan.

Xalqaro maydonda u 2 karra UEFA Kubok egalari kubogi (1975, 1986) va UEFA Superkubogi (1975) sovrindori. Yevropa kubogini qoʻlga kiritgan birinchi sovet klubi.

Mustaqil Ukraina davrida u milliy chempionatda 16 marta, mamlakat kubogida 13 marta, Ukraina Superkubogida 9 marta zafar quchgan.

Klubning uy stadioni „NSC Olimpiyskiy" (sobiq „Respublika") 1923-yilda foydalanishga topshirilgan va Ukrainadagi eng yirik futbol stadioni hisoblanadi. Ushbu yirik stadion 70 000 dan ortiq muxlislarni oʻz bagʻriga sigʻdirish imkoniga ega.

Kiyening „Dinamo" klubi „*kicker*" jurnali talqiniga koʻra 20-asrda dunyoning eng yaxshi klublari roʻyxatida 8-oʻrinni, shuningdek, „IFFHS" boʻyicha XX asrning eng yaxsh Yevropa klublari roʻyxatida 16-oʻrinni band etgan. „France-Presse" maʼlumotlariga koʻra, XX asrning Sharqiy Yevropadagi eng yaxshi klubi deb qaralgan (2000-yil). „CK" tahliliy agentligi maʼlumotlariga koʻra, 2011-yil natijalariga koʻra, „Dinamo" haqiqiy muxlislar miqdori boʻyicha Ukrainadagi birinchi, Yevropada esa 19-yirik futbol klubi deb qaralgan.

„Dinamo" faqat 1928-yil 1-iyulda oʻzining ilk rasmiy oʻyinini oʻtkazgan.

„Dinamo" ilk rasmiy oʻyinini Bila Tserkvada shu shahar jamoasiga qarshi oʻtkazgan. „Dinamo" 5-daqiqadayoq hisobni ochishga erishgan, ammo 1:2 hisobida magʻlubiyatga uchragan.

Keyingi oʻyin 1928-yil 17-iyulda Odessaning „Dinamo" klubiga qarshi oʻtkazgan. Oʻyin shiddatli qizgʻin va keyinchalik past sur’atda oʻtgan hamda uchrashuv 2:2 hisobida yakunlangan. Ushbu oʻyindan soʻng darhol Barminskiy oʻzining eski doʻsti Lazar Koenni „Odessa"dan „Dinamo"ga taklif qilgan.

1928-yil 1-sentabrda kiyevliklar oʻrtoqlik oʻyinida Moskva chempioni — „Dinamo" (Moskva)ni qabul qilishdi. Mehmonlar Ukraina klubini 6:2 hisobida magʻlub qilishgan.

„Olimpiyskiy" stadioni

SSSR yilning eng yaxshi futbolchilari
-------------------------------------

*Quyidagi oʻyinchilar SSSRda yilning eng yaxshi oʻyinchilari boʻlishgan:*

* Andrey Biba — 1966-yil
* Vladimir Muntyan — 1969-yil
* Yevgeniy Rudakov — 1971-yil
* Oleg Bloxin — 1973, 1974, 1975-yillar
* Anatoliy Demyanenko — 1985-yil
* Aleksandr Zavarov — 1986-yil
* Aleksey Mixaylichenko — 1988-yil

SSSR chempionatining eng yaxshi toʻpurarlari
--------------------------------------------

*Quyidagi futbolchilar SSSR chempionatining eng yaxshi toʻpurarlari boʻlishgan:*

* Makar Goncharenko — 1938 yil
* Andrey Zazroev — 1952-yil
* Oleg Bloxin — 1972, 1973, 1974, 1975, 1977
* Oleg Protasov — 1990-yil

SSSRda yilning eng yaxshi darvozaboni
-------------------------------------

*Quyidagi oʻyinchilar SSSRda yilning eng yaxshi darvozabonlari boʻlishgan:*

* Viktor Bannikov — 1964-yil
* Yevgeniy Rudakov — 1969, 1971, 1972-yillar
* Viktor Chanov — 1986-yil

Manbalar
--------

1. ↑  „«Динамо» Киев — самый титулованный клуб Украины и бывшего СССР.". 24-sentabr 2016-yilda asl nusxadan arxivlandi. Qaraldi: 28-avgust 2016-yil.
2. ↑  „Самые известные и титулованные футбольные клубы под названием «Динамо»". 20-fevral 2019-yilda asl nusxadan arxivlandi. Qaraldi: 20-fevral 2019-yil.
3. ↑  „История футбольного клуба «Динамо» (Киев). Дата основания". 30-dekabr 2013-yilda asl nusxadan arxivlandi. Qaraldi: 29-dekabr 2013-yil.
4. ↑  „Valeriy Lobanovsky". 6-oktabr 2018-yilda asl nusxadan arxivlandi. Qaraldi: 19-iyun 2017-yil.
5. ↑  „Real Madrid Named Club Of The Century By Stats Foundation". 5-iyul 2017-yilda asl nusxadan arxivlandi. Qaraldi: 19-iyun 2017-yil.
6. ↑  „IFFHS Top 200 clubs of the century". 16-avgust 2017-yilda asl nusxadan arxivlandi. Qaraldi: 19-iyun 2017-yil.